เงินบาทเปิด 29.95/97 บาท
ธนาคารซีไอเอ็มบีไทยรายงาน  เงินบาทเปิด 29.95/97 แนวโน้มแกว่งแคบ ไร้ปัจจัยใหม่กระทบตลาด
2 ก.ย. 2554

ธนาคารซีไอเอ็มบีไทยรายงาน  เงินบาทเปิด 29.95/97 แนวโน้มแกว่งแคบ ไร้ปัจจัยใหม่กระทบตลาด
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.95/97 บาท/ดอลลาร์ แข็งค่าขึ้นเล็กน้อยจากเย็นวานนี้ที่ปิดตลาดที่ระดับ 29.97/99 บาท/ดอลลาร์ และล่าสุดขยับแข็งค่าขึ้นมาอยู่ที่ระดับ 29.94/96 บาท/ดอลลาร์
วันนี้คาดว่าเงินบาทจะแกว่งตัวอยู่ในกรอบแคบๆ เนื่องจากยังไม่มีปัจจัยใหม่ที่จะเข้ามามีผลต่อตลาดมากนัก โดยนักลงทุนรอการประกาศตัวเลขเศรษฐกิจที่สำคัญของสหรัฐฯ ในคืนนี้ เช่น ตัวเลขการจ้างงานนอกภาคเกษตรเดือน ส.ค.
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.86/90 เยน/ดอลลาร์ ส่วนเงินยูโรอยู่ที่ระดับ 1.4275/4278 ดอลลาร์/ยูโร ซึ่งยังคงอ่อนค่าลงต่อเนื่อง
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.90-30.10 บาท/ดอลลาร์